દ્વારકાના જગતમંદિરમાં હૈયેહૈયું દળાય તેવી ભારે ભીડ ઉમટી પડી હતી તેમ જ પ્રાંગણમાં ગરબા લઈને તેમ જ કૃષ્ણ ભગવાનના વિવિધ પદ પોકાર અને ધૂન કરીને આનંદઉત્સાહનો માહોલ જોવા મળી રહ્યો હતો. બીજી તરફ અમાપ ભીડને લઈને સુરક્ષા કર્મચારીઓ પણ ખડેપગે મંદિરની સુરક્ષામાં તહેનાત રહ્યાં હતાં. મંદિરને ખૂબ સુંદર રોશનીથી શણગારવામાં આવ્યું હતું. જેના અજવાસમાં મંદિરની ધજા દૂરદૂરથી ફરફરતી નિહાળી ભક્તોને અપાર આનંદની અનુભૂતિ થઈ રહી હતી.